Odlazak Toma DeLaya - dobra vijest za demokrate
Kongresmen iz Teksasa, Tom DeLay, nekoć jedan od najutjecajnijih republikanaca u Washingtonu, iznenadio je političke saveznike i suparn
Tom DeLay je mjesecima bio u problemima. Protiv njega je podignuta optužnica zbog navodnog kršenja zakona o financiranju izborne kampanje u Teksasu, njegovoj matičnoj saveznoj državi. Pored toga, njegova dva bivša suradnika optužena su u sklopu sve šire istrage korupcijskog skandala u Kongresu, a u koji je uključen bivši republikanski lobist Jack Abramoff. DeLay odbacuje sugestije da je učinio bilo što nezakonito u vezi s oba ova slučaja te je nedavno pobjedio na preliminarnim stranačkim izborima u Teksasu čime je dobio mogućnost da brani svoje zastupničko mjesto na kongresnim izborima u studenome. No nedavna istraživanja javnosti pokazuju da DeLay zaostaje za demokratskim suparnikom Nickom Lampsonom. Suočen s mogućnošću da njegovo mjesto u Kongresu padne u ruke demokrata DeLay je objavio video izjavu u kojoj je objavio da će se povući iz Kongresa u sljedećih nekoliko mjeseci. Kao čelnik republikanaca u Zastupničkom domu, Tom DeLay je jedan od najučinkovitijih čelnika koji izaziva strahopoštovanje. Čak je dobio nadimak «čekič» zbog svog čvrstog političkog stila. Prije objavljivanja videosnimke DeLay je nazvao ključne republikance uključujući i predsjednika Busha. Oporbeni demokrati odavno smatraju Toma DeLaya najagresivnijim republikancem po njegovom načinu političkog ophođenja. Oni su mjesecima pokušavali iskoristiti DeLayove političke poteškoće te u svojoj izbornoj kampanji namjeravaju iskoristiti navode o korupciji i skandal s lobistom Jackom Abramoffom. Evo što kaže čelnik stranke Howard Dean. Evo kako odluku Toma DeLaya komentira politički analitičar Larry Sabato. Zakonodavci obje stranke i politički analitičari pokušavaju procjeniti kako će se odlazak Toma DeLaya odraziti na ovogodišnje izbore. Neovisni analitičar Stuart Rothenberg kaže: Demokrati trebaju dobiti 15 mjesta na izborima u studenome kako bi preuzeli kontrolu nad Zastupničkim domom Kongresa koji broji 435 članova. Da bi preuzeli kontrolu u Senatu demokrati trebaju dobiti šest dodatnih mjesta.